Il-kundizzjonijiet tal-ħaddiema kollha fil-forzi dixxiplinati ġew imsaħħin bi ftehimiet kollettivi ġodda milħuqin mal-unjins li jirrappreżentaw lill-ħaddiema tal-forzi dixxiplinati. Dawn il-ftehimiet huma msejsin fuq erba' prinċipji: id-dritt ta' sħubija f'unjin; 25 sena servizz li ma kienx għand il-ħaddiema tal-forzi dixxiplinati kollha; il-prinċipju ta' ġimgħa ta' erbgħin siegħa xogħol; l-assigurazzjoni f'każ ta' inċident fuq il-post tax-xogħol. F'Diċembru uffiċjali korrettivi fil-ħabs ċaħdu dak li qal il-Ministeru għall-Intern lil Newsbook.com.mt dwar il-proċess għall-promozzjonijiet fil-ħabs, li d-deċiżjonijiet fil-ħabs isegwu regoli u proċeduri stabbiliti, filwaqt li jsiru b'rispett sħiħ lejn il-ftehim kollettiv. Filwaqt li allegaw li fil-proċess għall-promozzjonijiet reġa' kien hemm il-preferenzi , l-uffiċjali elenkaw lista ta' modi kif il-ftehim kollettiv preżenti tal-Faċilità Korrettiva ta' Kordin qed jinkiser, fosthom li l-gradi ta' Lance Corporal u Surġent la jeżistu fil-ftehim kollettiv u lanqas fl-Appendiċi N fl-Iskeda tal-Gradi tal-Gvern, u li l-Faċilità Korrettiva ta' Kordin lanqas mhi timxi mar-regoli meta tħallas is-sahra jew sigħat żejda li jagħmlu s-superviżuri, maniġers korrettivi u l-assistenti maniġers korrettivi. DOI: Clifton Fenech F'Diċembru li għadda 3 modi kif il-ħabs ta' Kordin qed jikser il-ftehim kollettiv F'laqgħa ma' ħaddiema mill-Korp tal-Pulizija, il-Forzi Armati ta' Malta, id-Dipartiment tal-Protezzjoni Ċivili u l-Aġenzija għas-Servizzi Korrettivi llum, il-Prim Ministru Robert Abela spjega li tul l-aħħar xhur kienet ta' prijorità għall-Gvern li jagħlaq ftehimiet kollettivi li ma kinux jeżistu qabel. Tħabbar ukoll li ntlaħaq ftehim mal-ħaddiema għas-servizzi korrettivi. Tlieta mill-erba' ftehimiet kollettivi se jingħalqu waqt il-pandemija. Is-Segretarju Permanenti Ewlieni Mario Cutajar qal li l-ftehim kollettiv li ġie ffirmat mal-uffiċjali tal-Faċilità Korrettiva ta' Kordin huwa parti minn ċiklu sħiħ bi ħsieb warajh. Stqarr li dan se jkun l-ewwel Jum il-Ħaddiem fl-istorja li fih il-ħaddiema kollha se jkunu milqugħa u ċċelebrati. Il-Kap tas-Servizz Pubbliku awgura lill-ħaddiema kollha tal-forzi dixxiplinati doppjament. L-ewwel għax tejbu l-kundizzjonijiet ta' xogħolhom b'ħilithom stess u t-tieni għax ħadu d-dinjità sħiħa li jixirqilhom. Il-Ministru għall-Intern Byron Camilleri spjega li dan il-pass se jara madwar 5,000 ħaddiem igawdu minn titjib sostanzjali fil-kundizzjonijiet tagħhom. Sostna li bil-ftehim mal-gwardjani tal-Faċilità Korrettiva ta' Kordin, il-Gvern qed juri li lill-ħaddiema ma jirringrazzjahomx bil-kliem biss. Il-PN kuntent bil-ftehim kollettiv "wara 8 snin fil-Gvern" Il-Partit Nazzjonalista laqa' b'sodisfazzjon li "wara tmien snin fil-Gvern" issa ġew iffirmati l-fehmiet kollettivi illi jtejbu il-kundizzjonijiet tax-xogħol tal-membri tal-forzi dixxiplinati inkluż il-ħaddiema tal-Faċilità Korrettiva ta' Kordin. Stqarrija ffirmata mill-Kelliem tal-Oppożizzjoni għall-Intern Beppe Fenech Adami tgħid li l-forzi dixxiplinati kollha fis-sena li għaddiet u fix-xhur li għaddew kienu fuq quddiem nett fl-isfida tal-pandemija. Intqal li l-Partit Nazzjonalista japprezza ix-xogħol delikat u kultant perikoluż tal-forzi dixxiplinati kollha u jibqa' kommess li jibni fuq it-tajjeb li sar, filwaqt li jindirizza kwalunkwe inġustizzji li sofrew membri fl-istess forzi. Aqra wkoll Lil min ingħataw il-promozzjonijiet fil-ħabs? Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_608a6234a3d39_rand.td-a-rec-img{text-align:left}.td_uid_3_608a6234a3d39_rand.td-a-rec-img img{margin:0 auto 0 0}